Scrabster

Scrabster (skotsk: Scraibster;Kavanagh, Paul: «List of railway station names», Newsnetscotland.com. Arkivert fra originalen den 22. januar 2013. skotsk-gælisk: Sgrabastair/Sgrabstal;«Ainmean-Àite na h-Alba - Gaelic Place-Names of Scotland - Database», Gaelicplacenames.org. Arkivert fra originalen den 24. september 2015 norrønt: Skarabolstadr Fraser, Garry: «Scrabster – Gateway To The North», The Scots Magazine) er en liten bosetning på rundt 100 innbyggere«Scrabster», Cruiseget.com ved bukten Thurso Bay i Caithness på nordkysten av Skottland. Stedet er omtrent 2,4 km fra Thurso, 36,2 km fra Wick, 180 km fra Inverness og 437,2 km fra Edinburgh. Scrabster Harbour er en viktig havn for den skotske fiskeindustrien. «Scrabster» (PDF), Highland.gov.uk. Arkivert fra originalen den 23. oktober 2007 Havnen er også viktig fergeterminal til Orknøyene med daglig fergeforbindelse til Stromness med rundt 90 minutters overfart.

 Historie 
Gravhauger karakterisert som horned cairns, hornhauger, fra neolittisk tid (bondesteinalderen) er avdekket på den nærliggende åsen Shebster Hill. Steinstrukturene er mer enn 60 meter lange og har to utstikkende vegger ved inngangene som skaper små rom. Disse ble brukt til begravelser og ritualer, dateres tilbake rundt 5000 år.«Neolithic horned cairns near Caithness wind farm scanned», BBC 21. mars 2012

Både Scrabster og nærliggende Thurso har sin historiske bakgrunn i etableringen av havner for den norrøne bosetningen på Orknøyene. Etableringen av Scrabster som et sted begynte med nordboerne fra Orknøyene, og kanskje også fra Norge. Scrabsters naturlige havn var perfekt for norrøne langskip, og de sjøfarende nordboerne gikk ofte hit på 1000-tallet. Orknøyingenes saga referer til stedet som Skarabolstadr som er tolket ulikt: Gårdsbruk på klippetopp eller gård med måker. Endelsen i det nåværende stedsnavnet  Scrabster, -ster, kan representerer det norrøne elementet staðr («sted»)«sted», NAOB, som også er påpekt i stedsnavnet Lybster i Skottland.Sommerfelt, Alf (1958): «The English Forms of the Names of the Main Provinces of Ireland» (PDF). Lochlann: A Review of Celtic Studies. Oslo University Press. 1: 223–227.

Selv om stedet i flere århundrer ble brukt som en havn var det ikke før tidlig på 1800-tallet at en skikkelig brygge ble bygget. For å gi dypvannsankring ble Scrabster Harbor bygget i 1841 av Thomas Telford. Ytterligere endringer og forbedringer av havnen fortsatte i årene etter. En stor utvidelse av havnen og bygging av nytt fiskemarked fant sted på 1990-tallet da Scrabster vokste i betydning som en fiskehavn og prosessering av fiskefangst. 

Under den andre verdenskrig ble ammunisjon og forsyninger fraktet til Scapa Flow fra Scrabsters havn ombord på 12,2 meter kutteren «Mermaid», registrert i King's Lynn og bygget i 1908, hvor Antony Bridges var skipper.Bridges, Antony (1978): Scapa Ferry, Arrow Books, ISBN 978-0099169604

Rundt 1000 fartøy bruker havnen årlig, med langganger verdsatt til over 20 millioner pund. I 2002 ble kaianleggene utvidet til skikkelig fergeanlegg for bilfergen «Northlink» til Stromness på Orknøyene. Tidligere var det også uktentlig transport til Færøyene i sommermånedene, men det opphørte i 2008. «Summer ferry sailings cancelled», BBC News. 11. november 2008

Den nærmeste jernbanelinjen er Far North Line som forbinder Thurso med Inverness.

 Dagens Scrabster 
Bortsett fra havnen og anleggene for prosesseringen av fisk er det kun et lite antall boliger nedenfor klippene. Den største andelen nyere boliger over Braes of Holburn og nord og sørøst for det Scrabster House. Tendensen er at Thurso, som kun ligger noen få km unna, bygger boligfelt stadig nærmere Scrabster, og over tid på 2020-tallet, om veksten fortsetter, at Scrabster vil bli en forstad eller en del av Thurso.

 Referanser 

 Eksterne lenker 

 Scrabster Harbour Trust
 North Link Ferries side om Scrabsterterminalen (engelsk)
 Reconstruction of Scrabster Bishop's Palace (engelsk)

Kategori:Landsbyer i Highland